التستيفة د الضو

الحجرة د الضّو ولّ التستيفة تاع ڤولطة هي اوّل حجرة تاتعطي الضّو (تريسينتي)، صاوبها اليساندرو ڤولطة لي تزاد عام 1745 فمدينة كومو فاقليم لومباردِيّا. قبل من التستيفة تاع ڤولطة، البقشاشة د القديم (الباحثين فالاركيولوجي) جبرو واحد الݣولّة د الضّو فبغداد لي كانو تايشلّلو بيها الماعن بالذهب ولّ النقرة. انّما البقشاشة د القديم باقي ما متاكدينش واش هاد الݣولّة نيت بالصّح كانو تايشلّلو بيها الماعن، واش نيت نقدرو نخرجو بيها بزّاف تاع الفرتيت د الضّو باش نشللو بيه الماعن. المخاصمة. قبل من المخاصمة لي وقعات مابين ڤولطة و ڭالڤاني، كانو الناس متيّقين بلي كاين جوج نواع د الضّو، الضّو د البهايم و الضّو د المعدن. الضّو د البهايم هو الضّو لي تايصاوبوه البهايم بالكسدة تاعتهوم، و الضّو د المعدن هو الضّو لي تانصاوبوه بالتّقراب ولّ بالحكّان ديال جوج صفيحات تاع المعدن. الضّو د المعدن. فديك الوقت كان يمكن نصاوبو الضّو بواحد القرعة سميّتها قرعة لايد ولّ بماكينة سميّتها ماكينة ويمزهورست. بقرعة لايد يمكن تصاوب الضّو بالتقراب ديال جوج صفيحات، هاد الحيلة هي السّاس ديال الكونداساتور. و بماكينة ويمزهورست يمكن تصاوب الضّو بالحكّان ديال واحد الصفيحة، هاد الحيلة هي السّاس ديال لاندوي د الموتور. هاد الحيلة ديال التقراب و الحكّان تايعرفوها مزيان الصغار، كان الصغير تيشد الستيلو و تايحكو مع التريكو ولّ السروال، و من بعد تايقرّب الستيلو لطريّف صغير ديال الورقة، غي تايكون قريب بزّاف من هاد الطريّف د الورقة (بلا ما يقيسو) تايبان بلّي الطريّف د الورقة تايتجرّ لعند الستيلو. الضّو د البهايم. من يّامات الاغريق و الناس تايخمّمو فالتّحراك ديال العضالات، كان يتسحاب ليهوم ان المخ هو لي تايسيفط العضالات سايل بحال ليدام ولّ البلول وبيه تاينفخ العضالة. بقاو البقشاشة (الباحثين) تايقلبو على كيفاش تاتحرّك العضالة، و مع الوقت بداو تايفهمو حسن هاد التّحراك ديال العضالة. مثلا، البقشاشة فالشيمي جبرو انه باش تحرّك العضالة خصّها تاكل الاوكسيجين و تخرّج اوكسيد الكاربون المضوبل، و البقشاشة فالضّو جبرو انه القرعة د لايد تاتقدر تحرّك العضالة. ڭالڤاني كان من البقشاشة ف السليخ، و كان تايسلخ الجرانات و تايشوف اش تايوقع الفخض تاع الجرانة فاش تانلاقيوها مع القرعة د لايد، وجبر ان الضّو تاع القرعة د لايد تايحرّك الفخض تاع الجرانة. واحد النهار، ڭالڤاني جبر ان العضالة د الفخض تاع الجرانة لي معلّقة فالبالكون تاتحرّك بّوحدها بلا القرعة د لايد. من تمّا قال ان الضّو راه جاي من العضالة د الفخض وخّا الجرانة ماشي حيّة، وسمّا داك الضّو : الضّو د البهايم. التّستيفة ديال ڤولطة. فاللوّل ڤولطة كان شاك فهاد الضّو د البهايم، مشى جرّب حتاهوا وسلخ الجرانات و كان تايجرّب حثّى على البهايم الميتين و الحيّين. واحد اللوقيتة تيّق انه الضّو د البهايم كاين، خصوصا نهار جبر انه الفخض تاع الجرانة تايتحرّك ملّي تايلاقى العصبة مع العضالة بسلك، وبما انه السلك ما فيه ضو، يعني الضّو كاين فالفخض. غي هوا ڤولطة زاد نوّع فالتّجراب، وجبر انه ماشي لابد تلاقي العصبة مع العضالة باش يتحرّك الفخض، انّما وخّا تلاقي العصبة مع العصبة ولّ العضالة مع العضالة راه الفخض غادي يتحرّك. وزاد جبر انه السلك لي شاد فالقنت اللوّل ديال العضالة خص يكون من معدن مغاير على المعدن د السلك لي شاد فالقنت الثاني ديال العضالة. فاللخّر قال ڤولطة انه الضّو د البهايم ماكاينش، والضّو لي تايحرّك الفخض جاي من السلوكة المغايرين، لانه لابد كلّ سلك يكون من معدن مغاير على الاخر والاّ مايتحرّكش الفخض. و الغلط لي دار ڤولطة هو انه يتسحاب ليه العضالة و العصبة ماشي مهمّين، و البقشاشة فالشيمي لي جاو من موراه جبرو لاش لايقة العضالة و العصبة فالتصاويب ديال الضّو. ڭالڤاني ماسكتش، مشى تايجرّب على حوتة الرّاية ولّ حنش الما الرعّاد لي تايضرب بالضّو، مشى ڭالڤاني سلخ الرّاية و فرتك العضالات باش الرّاية تاتصاوب الضّو، و لقى انها تاتصاوب الضّو بالعصبات وشي عضلات مستّفين فلاكي فلاكي، وبيّن انّ ڤولطة غلط، وبيّن بالرّاية انه لابد من العصبة و العضالة باش يتصاوب الضّو. ڤولطة ماسكتش، مشى صاوب الضّو بنفس الحيلة باش الرّاية تاتصاوب الضّو، انّما بدّل العضلات و العصبة بالمعدن، و بيّن ان التستيفة ديال المعدن المغاير هي السّر ديال تصاويب الضّو فالراية براسها. الضّو د المعدن و الشيمي. فولطة هو لّي عاق انه بالشيمي نقدرو نخرّجو الضّو، و باش يبيّن هاد القاضية، صاوب واحد التستيفة تاع صفايح د المعدن و صفايح د التوب فاسݣ لي سمّاهوم الپيل لي تاتعني بالاثينية "السارية ولّ العمود" وبالفرانساوية "التستيفة". فولطة قطّع النحاس فلاكي فلاكي بحال الشكل ديال الرّاية لي تاتضرب بالضّو، و قطّع الزّنݣ فلاكي فلاكي، و قطّع الثوب فلاكي فلاكي و فزݣو بالخل. حطّ صفيحة ديال الزّنݣ و فوق منها طرف ديال الثوب فازݣ وفوق منّو صفيحة ديال النحاس، و عاود هاد الشكل بزاف ديال المرات حثى وصل شي ميترو و نص. فعام 1801 حضر ناپوليون بوناپارت الدلالة (التقديم) ديال الحجرة فالمعهد تاع فرانسا، و فسّر ڤولطة فالدلالة كيفاش صاوب الحجرة و كيفاش قدر يرتّب المعادن من الزنݣ لي ما تايخرّجش الضّو بزاف حثّى النقرة لي تاتخرّجش الضّو بزاف. باش يمكن نصاوبو حجرة د الضّو فالدار مع الصغار، يمكن نصاوبو تستيفة فيها بياسات د الفلوس و صفيحات د الالومينيوم و طريفات د الكارطون. بعشرة د الصفيحات يمكن نخرّجو ربعة ڤولط، و الناس تافقو على واحد العبرة باش تايعبرو القدر ديال الضّو وسمّاوه الڤولط. نواع الحجر ديال الضّو. كاين ربعة د النواع تاع الحجر لي مشهورين : ال تقادات الحجرة ما خصهاش تلاح فالزبل العادي انّما خصّها ترجع البيّاع ديال الماطيريال تاع الضّو باش تّعاود وتولّي حجرة د الضّو عاوتاني.